CELEX: 62011TN0461
Language: mt
Date: 2011-08-22 00:00:00
Title: Kawża T-461/11: Rikors ippreżentat fit- 22 ta’ Awwissu 2011 — Natura Selection vs UASI — Menard (natura)

19.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 340/25
            
         Rikors ippreżentat fit-22 ta’ Awwissu 2011 — Natura Selection vs UASI — Menard (natura)
   (Kawża T-461/11)
   2011/C 340/52
   Lingwa tar-rikors: l-Ispanjol
   
      Partijiet
   
   
      Rikorrenti: Natura Selection, SL (Barcelona, Spanja) (rappreżentant: E. Sugrañes Coca, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Ernest Menard SA (Bourseul, Franza)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tilqa’ dan ir-rikors,
            
         
               —
            
            
               tordna lill-UASI jinkludi fil-proċedimenti l-provi ta’ reputazzjoni li tirreferi għalihom ir-rikorrenti fil-kuntest tal-proċedimenti tal-appell R 2454/2010-2 u identifikati fil-punt 39 tal-appell;
            
         
               —
            
            
               tannulla d-deċiżjoni tat-8 ta’ Ġunju 2011 fil-Każ R 2454/2010-2, mogħtija mit-Tieni Bord tal-Appell tal-UASI u d-deċiżjoni tad-Diviżjoni tal-Oppożizzjoni tal-21 ta’ Ottubru 2010 mogħtija fil-Każ B 1072513;
            
         
               —
            
            
               tilqa’ r-reġistrazzjoni totali tat-trade mark figurattiva Nru 4 713 368“natura”, ikkontestata mill-oppożizzjoni Nru B 1072513 għal prodotti fil-klassi 20;
            
         
               —
            
            
               tikkundanna lill-UASI għall-ispejjeż kollha.
            
         
      Motivi u argumenti prinċipali
   
   
      Applikant għat-trade mark Komunitarja: ir-rikorrenti
   
      Trade mark Komunitarja kkonċernata: it-trade mark figurattiva “natura” għal prodotti u servizzi fil-klassijiet 14, 20, 25 u 35.
   
      Proprjetarju tat-trade mark jew tas-sinjal invokat insostenn tal-oppożizzjoni: Ernest Menard SA.
   
      Trade mark jew sinjal invokat: it-trade mark verbali “natura” għal prodotti u servizzi fil-klassijiet 19 u 20
   
      Deċiżjoni tad-Diviżjoni tal-Oppożizzjoni: oppożizzjoni milqugħa.
   
      Deċiżjoni tal-Bord tal-Appell: appell miċħud.
   
      Motivi invokati: ksur tal-Artikolu 8(1)(b) tar-Regolament (KE) Nru 207/2009, peress li ma teżistix possibbiltà ta’ konfużjoni bejn it-trade marks inkwistjoni.